Document ID: /roh_data/filtered/fineweb-2-filterrobots_roh.jsonl.gz/28997

Jürg Graf ha gudagnà la cursa a Caischavedra en il territori da skis da Mustér avant il grond favurit Joris Ryf. Cumplettà il podest sco terz ha Nicolas Fischer.
Tar las dunnas ha Nathalie Schneitter battì piz a cup Nicole Göldi ch’era dacurt daventada a Val di Sole campiunessa mundiala en questa disciplina. Schneitter era stada l’emprima campiunessa mundiala insumma dad e-mountainbike il 2019 a Mont Saine-Anne en il Canada. La medaglia da bronz gudogna a Mustér Kathrin Stirnemann.
Tut èn tut en stads a la partenza 34 atletas ed atlets d’elita a questa premiera a Mustér che vul er organisar l’onn proxim il campiunadi svizzer dad e-mountainbike sin bunamain 2’000 meters sur mar.